《杂怀》
明代·王崇简

疏篱松影拂前除，闭径常回长者车。适意漫劳康乐屐，忘名不著子云书。

岁时花月频沽酒，风雨黄昏独掩庐。最喜诗怀殊健逸，闲吟应可傲樵渔。

作者简介：（1602—1675或1678）明末清初直隶宛平人，字敬哉。明崇祯十六年进士。入清，又于顺治三年成进士，授内翰林国史院庶吉士，官至礼部尚书。以谙练历朝典故，为时所重。卒谥文贞。有《青箱堂文集》。